Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20) постапувајќи по Жалба изјавена од А. П. од Д., поднесена против Министерство за надворешни работи и надворешна трговија, по предметот Барање за пристап до информации од јавен карактер, на ден 13.06.2025 година, го донесе следното:

**Р Е Ш Е Н И Е**

**СЕ ЗАПИРА** постапката по Жалбата изјавена од А. П. од Д., поднесена против Министерство за надворешни работи и надворешна трговија, заведена во Агенцијата под бр.08-263 на 02.06.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

А. П. од Д., како што е наведено во Жалбата, на 06.05.2025 година поднела Барање за пристап до информации од јавен карактер до Министерство за надворешни работи и надворешна трговија, со кое побарала по е-маил да и се достави следната информација:

„Листа на лица од делегацијата на РСМ кои присуствувале на „ЕКСПО 2025 во Осака, Јапонија, (листа на сите трошоци за посетата (авионски билети, сместување, останати настани, возила и сл.) со фактури како потврда за податоците“.

Имателот на информации по ова Барање не одговорил во законски предвидениот рок, по што Барателот на информации достави Жалба до Агенцијата, заведена под бр.08-263 на 02.06.2025 година.

Агенцијата, преку е-маил заведен под бр.08-263 од 02.06.2025 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 10.06.2025 година Имателот на информаци до Агенцијата достави е-маил заведен под бр. 08-263, со кој ја извести Агенцијата дека „...Во прилог ја доставуваме бараната документација со оглед на задолжението по предметната жалба. Дополнително, информираме дека на 09.06.2025 година беше доставен и Одговор по Барањето до заинтересираното лице.....“

На 12.06.2025 година Барателот на информаци до Агенцијата достави е-маил заведен под бр. 08-263, со кој ја извести Агенцијата дека „...Ви благодарам. Одговорот сега е комплетен и се откажувам од правото на жалба.“

 Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата,

поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**

Изработил: Петар Гајдов

 Доставено до:

- архива на Агенцијата

- жалителот/барател на информацијата

 - имател на информацијата